Emīlija Bērziņa
Emīlija Bērziņa (dzimusi 1903. gada 18. novembrī Liepājā, mirusi 1970. gada 19. janvārī Rīgā) bija latviešu aktrise. Absolvējusi Viļa Olava komercskolu. Studējusi baltu filoloģiju Latvijas Universitātē. No 1924. līdz 1927. gadam apmeklējusi Latvju dramatiskos kursus. 1928. gadā beigusi teātra kursus pie Ernesta Feldmaņa. 1933. gadā apmeklējusi Siguldā notiekošos vasaras kursus pie Mihaila Čehova. 1933. gadā kļuvusi par Dailes teātra aktrisi. Spēlējusi arī Liepājas teātrī, Latvijas Nacionālajā teātrī un Daugavpils teātrī. 1935. gadā piedalījusies Latvijā pirmajās leļļu teātra izrādēs. 1958. gadā nosaukta par Latvijas PSR Nopelniem bagāto skatuves mākslinieci.